கேள்வி: அகிர் - உணவு முறை என்பது என்ன?
பதில்: மானுடவியலாளர் குமார் சுரேஷ் சிங், ராஜஸ்தானி அகிர்கள் அசைவ உணவி உண்பவர்கள் என்று குறிப்பிடுகிறார். இருப்பினும் இவர்கள் சைவ மற்றும் அசைவ உணவுகளை தனித்தனி அடுப்புகளில் சமைக்கிறார்கள். இவர்கள் ஆட்டிறைச்சி, கோழி, மீன் போன்றவற்றைச் சாப்பிட்டாலும் மாட்டிறைச்சி அல்லது பன்றி இறைச்சி சாப்பிடுவதில்லை. இவர்களின் பிரதான உணவு கோதுமை ஆகும். குளிர்காலத்தில் தினை சாப்பிடப்படுகிறது, பண்டிகை சந்தர்ப்பங்களில் அரிசியும் உண்கிறார்கள்.இவர்கள் மது அருந்துகிறார்கள், பீடி மற்றும் சிகரெட்டுகளை புகைக்கிறார்கள். வெற்றிலை மென்று சாப்பிடுகிறார்கள் . இருப்பினும், மகாராட்டிராவில், அகிர்கள் பெரும்பாலும் சைவ உணவு உண்பவர்கள் என்றும், பருப்பு வகைகள் மற்றும் கிழங்குகளுடன் கோதுமையை பிரதானமாக சாப்பிடுவதாகவும், மதுபானங்களைத் தவிர்த்ததாகவும் சிங் கூறுகிறார். உத்தரப் பிரதேசம்பெரும்பாலான அகிர்கள் சைவ உணவு உண்பவர்கள் என்று நூர் முகமது குறிப்பிடுகிறார். சிலர் விதிவிலக்காக மீன்பிடி மற்றும் கோழி வளர்ப்பில் ஈடுபடுகின்றனர். ராஷ் பிஹாரி லால் கூறுகையில் குசராத்தில், அகிர்கள் பெரும்பாலும் சைவ உணவு உண்பவர்கள், பஜ்ரா மற்றும் ஜோவர் கோதுமையை அவ்வப்போது அரிசியுடன் சாப்பிட்டார்கள் என்றும் சிலர் மது அருந்தினர், சிலர் பீடிகளை புகைத்தனர் என்றும் சில பழைய தலைமுறையினர் ஹுக்கா புகைத்தனர் என்றும் கூறுகிறார்.